
Бүген Татарстан Республикасы Премьер-министры Алексей Песошин Мәскәүдә эш сәфәрендә. Төп максаты - Россия Регби федерациясенең Югары Советы утырышында катнашу.

Исегезгә төшерәбез, Алексей Песошин Россия Регби федерациясенең Югары советы әгъзасы булып тора.

Утырышны Россия Регби федерациясе президенты Игорь Артемьев уздырды.

Оешма эшчәнлегенә кагылышлы гомуми мәсьәләләр буенча фикер алыштылар. Утырышның көн тәртибенә шулай ук Россия Регби федерациясе спорт сезоны чаралары буенча башка актуаль мәсьәләләр дә кертелгән иде.
Алексей Песошин Россия Регби федерациясенең Югары советы утырышында катнашты